02010R1059 — LT — 07.03.2017 — 002.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS DELEGUOTASIS REGLAMENTAS (ES) Nr. 1059/2010 2010 m. rugsėjo 28 d. kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus (Tekstas svarbus EEE) (OL L 314 2010.11.30, p. 1)

iš dalies keičiamas:





pataisytas:









▼B

KOMISIJOS DELEGUOTASIS REGLAMENTAS (ES) Nr. 1059/2010

2010 m. rugsėjo 28 d.

kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus

(Tekstas svarbus EEE)







1 straipsnis

Dalykas ir taikymo sritis

Šiuo reglamentu nustatomi į elektros tinklą jungiamų buitinių indaplovių ir į elektros tinklą jungiamų indaplovių, kurias taip pat galima maitinti iš baterijų, įskaitant parduodamas ne namų ūkio reikmėms ir įmontuojamąsias buitines indaploves, ženklinimo ir papildomos informacijos apie gaminį pateikimo reikalavimai.

2 straipsnis

Apibrėžtys

Šiame reglamente, be nustatytųjų Direktyvos 2010/30/ES 2 straipsnyje, taikomos šios apibrėžtys:

1) buitinė indaplovė – daugiausia neprofesionaliam naudojimui skirtas įrenginys, kuris cheminėmis, mechaninėmis, šiluminėmis ir elektrinėmis priemonėmis plauna, skalauja ir džiovina indus, stiklines, stalo įrankius ir virtuvės reikmenis;

2) įmontuojamoji buitinė indaplovė – buitinė indaplovė, kuri skirta įmontuoti į spintelę, paruoštą nišą sienoje ar panašioje vietoje ir kuriai reikalinga baldų apdaila;

3) valgomųjų reikmenų komplektas – tam tikras vienam asmeniui skirtas indų, stiklinių ir stalo įrankių rinkinys;

4) ►C1 vardinis pajėgumas – gamintojo nurodytas didžiausias valgomųjų reikmenų komplektų su serviravimo reikmenimis, kuriuos sudėjus pagal gamintojo instrukcijas galima išplauti ir išdžiovinti buitine indaplove, skaičius; ◄

5) programa – nurodytųjų ir gamintojo paskelbtų tinkamomis tam tikriems nešvarumo lygiams arba apkrovos tipams (arba abiem) bei baigtą ciklą sudarančių funkcijų seka;

6) programos trukmė – laikas, kuris praeina nuo programos įjungimo iki jos užbaigimo, išskyrus bet kokią naudotojo nustatytą delsą;

7) ciklas – užbaigtas pagal pasirinktą programą nustatytas plovimo, skalavimo ir džiovinimo procesas;

8) ►C1 išjungties režimas – būsena, kai galutiniam naudotojui prieinamais ir, kai buitinė indaplovė naudojama įprastai, jam skirtais naudoti valdymo įtaisais arba jungikliais buitinė indaplovė išjungiama, kad vartotų kuo mažiau energijos; šis mažiausios vartojamosios galios režimas gali išlikti neribotą laiką, jeigu buitinė indaplovė sujungta su maitinimo šaltiniu ir naudojama pagal tiekėjo instrukcijas; jeigu galutiniam naudotojui prieinamų valdymo įtaisų ar jungiklių nėra, „išjungties režimas“ reiškia būseną, kuri nusistovi po to, kai indaplovė pati savaime persijungia į stabilios vartojamosios galios režimą; ◄

9) ►C1 baigtos programos režimas – mažiausios vartojamosios galios režimas, kuriuo, pasibaigus programai ir iškrovus indaplovės turinį, indaplovė gali veikti neribotą laiką, jei galutinis naudotojas nesiima tolesnių veiksmų; ◄

10) lygiavertė buitinė indaplovė – rinkai pateiktas buitinės indaplovės modelis, kurio vardinis pajėgumas, techninės ir eksploatacinės charakteristikos, suvartojamos energijos ir vandens kiekis ir skleidžiamas akustinis triukšmas yra tokie patys kaip kito buitinės indaplovės modelio, kurį tas pats gamintojas pateikė rinkai priskyręs kitokį komercinį kodą;

11) galutinis naudotojas – buitinę indaplovę perkantis arba ją pirkti ketinantis vartotojas;

12) pardavimo vieta – buitinių indaplovių rodymo ar siūlymo parduoti, išsinuomoti arba įsigyti išperkamąja nuoma vieta.

3 straipsnis

Tiekėjų pareigos

Tiekėjai užtikrina, kad:

a) kiekviena buitinė indaplovė būtų pateikiama su spausdinta etikete, kurios forma ir kurioje pateikiama informacija nustatytos I priede;

b) būtų pateikiama II priede nustatyta gaminio vardinių parametrų lentelė;

c) valstybės narės valdžios institucijų arba Komisijos prašymu būtų pateikiami III priede nurodyti techniniai dokumentai;

d) kiekvienoje konkretaus buitinės indaplovės modelio reklamoje būtų nurodoma energijos vartojimo efektyvumo klasė, jei reklamoje atskleidžiama su energija susijusios informacijos arba nurodoma kaina;

e) bet kokioje konkretaus buitinės indaplovės modelio techninėje reklaminėje medžiagoje, kurioje apibūdinami konkretūs techniniai duomenys, būtų nurodoma to modelio energijos vartojimo efektyvumo klasė;

▼M1

f) prekiautojams pateikiama kiekvieno buitinių indaplovių modelio, kuris su nauju modelio identifikatoriumi pateikiamas rinkai nuo 2015 m. sausio 1 d., elektroninė etiketė, kurios forma ir kurioje pateikiama informacija nustatytos I priede. Prekiautojams gali būti pateikiama ir kitų buitinių indaplovių modelių elektroninė etiketė;

g) prekiautojams pateikiama kiekvieno buitinių indaplovių modelio, kuris su nauju modelio identifikatoriumi pateikiamas rinkai nuo 2015 m. sausio 1 d., elektroninė gaminio vardinių parametrų lentelė, nustatyta II priede. Prekiautojams gali būti pateikiama ir kitų buitinių indaplovių modelių elektroninė vardinių parametrų lentelė.

▼B

4 straipsnis

Prekiautojų pareigos

Prekiautojai užtikrina, kad:

a) kiekviena pardavimo vietoje esanti buitinė indaplovė priekinėje ar viršutinėje dalyje aiškiai matomoje vietoje būtų paženklinta pagal 3 straipsnio a dalį tiekėjų pateikta etikete;

▼M1

b) prekiaujant buitinėmis indaplovėmis, kurias siūloma pirkti, išsinuomoti ar įsigyti išperkamąja nuoma ir kurių galutinis naudotojas negali apžiūrėti, būtų pateikiama pagal IV priedą tiekėjo pateikta informacija. Kai tokie pasiūlymai teikiami internetu ir pagal 3 straipsnio f ir g dalis buvo pateikta elektroninė etiketė ir elektroninė gaminio vardinių parametrų lentelė, vietoje šios nuostatos taikomos VIII priedo nuostatos;

▼B

c) kiekvienoje konkretaus buitinės indaplovės modelio reklamoje būtų nurodoma energijos vartojimo efektyvumo klasė, jei reklamoje atskleidžiama su energija susijusios informacijos arba nurodoma kaina;

d) bet kokioje konkretaus buitinės indaplovės modelio techninėje reklaminėje medžiagoje, kurioje apibūdinami konkretūs techniniai duomenys, būtų nurodoma to modelio energijos vartojimo efektyvumo klasė.

5 straipsnis

Matavimų metodai

Pagal 3 ir 4 straipsnius pateiktina informacija nustatoma patikimais, tiksliais ir atkuriamais matavimo metodais, atsižvelgiant į pažangiausius pripažintus matavimo metodus.

6 straipsnis

Rinkos priežiūros tikslais taikoma patikros procedūra

▼C1

Vertindamos atitiktį nurodomai energijos vartojimo efektyvumo klasei, metiniam suvartojamos energijos kiekiui, metiniam suvartojamo vandens kiekiui, džiovinimo efektyvumo indeksui, programos laikui, vartojamajai galiai veikiant išjungties ir baigtos programos režimu, baigtos programos režimo trukmei ir skleidžiamo akustinio triukšmo kiekiui, valstybės narės taiko V priede nustatytą procedūrą.

▼B

7 straipsnis

Persvarstymas

Komisija persvarsto šį reglamentą atsižvelgdama į technologijų pažangą ne vėliau kaip po ketverių metų po jo įsigaliojimo. Persvarstant visų pirma įvertinamos leidžiamos patikros nuokrypos, nustatytos V priede.

8 straipsnis

Panaikinimas

Direktyva 97/17/EB panaikinama nuo 2011 m. gruodžio 20 d.

9 straipsnis

Pereinamojo laikotarpio nuostatos

1. 3 straipsnio d bei e dalys ir 4 straipsnio b, c bei d dalys netaikomos spausdintai reklamai ir spausdintai techninei reklaminei medžiagai, paskelbtai anksčiau kaip 2012 m. kovo 30 d.

2. Buitinės indaplovės, pateiktos rinkai anksčiau kaip 2011 m. lapkričio 30 d., turi atitikti Direktyvos 97/17/EB nuostatas.

3. Jei būtų priimta Europos Parlamento ir Tarybos direktyvos 2009/125/EB ( 1 ) įgyvendinimo priemonė, kuria nustatomi buitinių indaplovių ekologinio projektavimo reikalavimai, buitinės indaplovės, atitinkančios tos įgyvendinimo priemonės nuostatas, susijusias su plovimo efektyvumo reikalavimais, bei šio reglamento nuostatas, ir pateiktos rinkai arba siūlomos parduoti, išsinuomoti arba įsigyti išperkamąja nuoma anksčiau kaip 2011 m. gruodžio 20 d., laikomos atitinkančiomis Direktyvos 97/17/EB reikalavimus.

10 straipsnis

Įsigaliojimas ir taikymas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2011 m. gruodžio 20 d. Tačiau 3 straipsnio d bei e dalys ir 4 straipsnio b, c bei d dalys taikomos nuo 2012 m. balandžio 20 d.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS

Etiketė

1. ETIKETĖ

1) Etiketėje pateikiama ši informacija:

I. tiekėjo pavadinimas arba prekės ženklas;

II. tiekėjo modelio žymuo; čia modelio žymuo – tai kodas, kuris paprastai būna raidinis–skaitinis ir pagal kurį tam tikras buitinės indaplovės modelis atskiriamas nuo kitų to paties prekės ženklo modelių ar to paties pavadinimo tiekėjo modelių;

III. pagal VI priedo 1 punktą nustatyta energijos vartojimo efektyvumo klasė. Rodyklės, kuria nurodoma buitinės indaplovės energijos vartojimo efektyvumo klasė, smaigalys yra tame pačiame aukštyje, kaip atitinkamos energijos vartojimo efektyvumo klasės rodyklės smaigalys;

IV. pagal VII priedo 1 punkto b papunktį apskaičiuotas ir iki artimiausio sveikojo skaičiaus suapvalintas per metus suvartojamos energijos kiekis (kWh per metus);

V. pagal VII priedo 3 punktą apskaičiuotas ir iki artimiausio sveikojo skaičiaus suapvalintas per metus suvartojamo vandens kiekis (AWC ) litrais;

VI. pagal VI priedo 2 punktą apskaičiuota džiovinimo efektyvumo klasė;

VII. standartinio plovimo ciklo vardinis pajėgumas, nurodytas valgomųjų reikmenų komplektų skaičiumi;

VIII. dB(A) re 1pW išreikštas keliamas akustinis triukšmas, suapvalintas iki artimiausio sveikojo skaičiaus.

2) Etiketės forma atitinka nustatytąją 2 punkte. Nukrypstant nuo šios nuostatos, jei modeliui suteiktas ES ekologinis ženklas pagal Europos Parlamento ir Tarybos reglamentą (EB) Nr. 66/2010 ( 2 ), gali būti pridėta ES ekologinio ženklo kopija.

2. ETIKETĖS FORMA

Etiketės forma yra tokia, kaip pavaizduota žemiau.

Čia:

a) Etiketė yra ne mažesnė kaip 110 mm pločio ir 220 mm aukščio. Jei etiketė yra didesnė, jos turinys vis tiek turi būti proporcingas pirmiau nurodytiems matmenims.

b) Fonas yra baltas.

c) Spalvos yra CMYK – žalsvai mėlyna, raudonai purpurinė, geltona ir juoda pagal šį pavyzdį: 00–70-X-00–0 % žalsvai mėlynos, 70 % raudonai purpurinės, 100 % geltonos, 0 % juodos.

d) Etiketė atitinka visus šiuos reikalavimus (skaičiai nurodyti pagal pirmiau pateiktą schemą):

Apvado linija. 5 pt, spalva – 100 % žalsvai mėlyna, suapvalinti kampai – 3,5 mm.

ES ženklas. Spalvos: X-80–00–00 ir 00–00-X-00.

Energijos ženklas. Spalva – X-00–00–00. Piktograma atitinka pavaizduotąją; ES ženklas ir energijos ženklas (kartu); plotis – 92 mm, aukštis – 17 mm.

Ženklų apvado linija. 1 pt, spalva – 100 % žalsvai mėlyna, ilgis – 92,5 mm.

A-G skalė.

— Rodyklė: aukštis – 7 mm, tarpelis – 0,75 mm, spalvos: — aukščiausia klasė – X-00-X-00, antra klasė – 70–00-X-00, trečia klasė – 30–00-X-00, ketvirta klasė – 00–00-X-00, penkta klasė – 00–30-X-00, šešta klasė – 00–70-X-00, žemiausia klasė – 00-X-X-00.

— Tekstas: Calibri bold 18 pt, didžiosios raidės, balta spalva; „+“ simboliai – Calibri bold 12 pt, didžiosios raidės, balta spalva, vienoje eilėje.

Energijos vartojimo efektyvumo klasė.

— Rodyklė: plotis – 26 mm, aukštis – 14 mm, 100 % juoda spalva.

— Tekstas: Calibri bold 29 pt, didžiosios raidės, balta spalva; „+“ simboliai – Calibri bold 18 pt, didžiosios raidės, balta spalva, vienoje eilėje.

Energija.

— Tekstas: Calibri regular 11 pt, didžiosios raidės, 100 % juoda spalva.

Per metus suvartojamos energijos kiekis.

— Apvadas: 2 pt, spalva – 100 % žalsvai mėlyna, suapvalinti kampai – 3,5 mm.

— Vertė: Calibri bold 37 pt, 100 % juoda spalva.

— Antra eilutė: Calibri regular 17 pt, 100 % juoda spalva.

►C1 Per metus suvartojamo vandens kiekis. ◄

— Piktograma atitinka pavaizduotąją.

— Apvadas: 2 pt, spalva – 100 % žalsvai mėlyna, suapvalinti kampai – 3,5 mm.

— Vertė: Calibri bold 24 pt, 100 % juoda spalva; ir Calibri regular 16pt, 100 % juoda spalva.

Džiovinimo efektyvumo klasė.

— Piktograma atitinka pavaizduotąją.

— Apvadas: 2 pt, spalva – 100 % žalsvai mėlyna, suapvalinti kampai – 3,5 mm.

— Vertė: Calibri regular 16 pt, horizontaliai 75 %, 100 % juoda spalva; ir Calibri bold 22 pt, horizontaliai 75 %, 100 % juoda spalva.

Vardinis pajėgumas.

— Piktograma atitinka pavaizduotąją.

— Apvadas: 2 pt, spalva – 100 % žalsvai mėlyna, suapvalinti kampai – 3,5 mm.

— Vertė: Calibri bold 24 pt, 100 % juoda spalva; ir Calibri regular 16pt, 100 % juoda spalva.

Skleidžiamas akustinis triukšmas.

— Piktograma atitinka pavaizduotąją.

— Apvadas: 2 pt, spalva – 100 % žalsvai mėlyna, suapvalinti kampai – 3,5 mm.

— Vertė: Calibri bold 24 pt, 100 % juoda spalva; ir Calibri regular 16pt, 100 % juoda spalva.

Tiekėjo pavadinimas arba prekės ženklas.

Tiekėjo modelio žymuo.

Tiekėjo pavadinimas arba prekės ženklas ir modelio žymuo turi tilpti 92 x 15 mm plote.

Reglamento numeris. Calibri bold 9 pt, 100 % juoda spalva.









II PRIEDAS

Gaminio vardinių parametrų lentelė

1. Buitinės indaplovės vardinių parametrų lentelėje informacija turi būti pateikiama toliau nurodyta tvarka; informacija pateikiama gaminio brošiūroje ar kitoje su gaminiu pateikiamoje medžiagoje.

a) tiekėjo pavadinimas arba prekės ženklas;

b) tiekėjo modelio žymuo; čia modelio žymuo – tai kodas, kuris paprastai būna raidinis-skaitinis ir pagal kurį tam tikras buitinės indaplovės modelis atskiriamas nuo kitų to paties prekės ženklo modelių ar to paties pavadinimo tiekėjo modelių;

c) standartinio plovimo ciklo vardinis pajėgumas, nurodytas valgomųjų reikmenų komplektų skaičiumi;

d) energijos vartojimo efektyvumo klasė pagal VI priedo 1 punktą;

e) jei buitinei indaplovei suteiktas ES ekologinis ženklas pagal Reglamentą (EB) Nr. 66/2010, šią informaciją galima taip pat nurodyti;

f) per metus suvartojamos energijos kiekis (AEC ) (kWh per metus), apskaičiuotas pagal VII priedo 1 punkto b papunktį ir suapvalintas iki artimiausio sveikojo skaičiaus. Šis kiekis apibūdinamas taip: „Per metus (280 standartinių plovimo ciklų su šalto vandens užpildu energijos taupymo režimu) suvartoja X kWh. Kiek energijos suvartojama faktiškai, priklauso nuo to, kaip aparatas naudojamas.“;

g) per standartinį plovimo ciklą suvartojamos energijos kiekis (Et );

h) ►C1 išjungties režimo ir baigtos programos režimo vartojamoji galia (P o ir P l ); ◄

i) per metus suvartojamo vandens kiekis (AWC ) (litrais per metus), apskaičiuotas pagal VII priedo 3 punktą ir suapvalintas iki artimiausio sveikojo skaičiaus; šis kiekis apibūdinamas taip: „Per metus (280 standartinių plovimo ciklų) suvartoja X litrų. Kiek vandens suvartojama faktiškai, priklauso nuo to, kaip aparatas naudojamas.“;

j) ►C1 Džiovinimo efektyvumo klasė, nustatyta pagal VI priedo 2 punktą, apibūdinama taip: „X džiovinimo efektyvumo klasė skalėje nuo G (žemiausia efektyvumo klasė) iki A (aukščiausia efektyvumo klasė)“. Jeigu ši informacija pateikiama lentelėje, ji gali būti išreikšta kitomis priemonėmis, jei aišku, jog skalė yra nuo G (žemiausia efektyvumo klasė) iki A (aukščiausia efektyvumo klasė); ◄

k) pastaba, kad standartinė programa – tai standartinis plovimo ciklas, su kuriuo siejama informacija pateikta etiketėje ir vardinių parametrų lentelėje; kad ši programa yra tinkama įprasto nešvarumo valgomiesiems reikmenims ir kad pagal bendrą energijos ir vandens suvartojimą ji yra pati efektyviausia;

l) iki artimiausio sveikojo skaičiaus suapvalinta standartinio plovimo ciklo programos trukmė minutėmis;

m) ►C1 baigtos programos režimo trukmė (T l ), jei buitinėje indaplovėje yra galios valdymo sistema; ◄

n) dB (A) re1 pW išreikštas skleidžiamas akustinis triukšmas, suapvalintas iki artimiausio sveikojo skaičiaus;

o) jeigu buitinė indaplovė yra skirta įmontuoti, nuoroda apie tai.

2. Keliems to paties tiekėjo buitinių indaplovių modeliams galima naudoti vieną vardinių parametrų lentelę.

3. Į vardinių parametrų lentelę įtrauktą informaciją galima pateikti kaip etiketės kopiją (ji gali būti spalvota arba nespalvota). Jeigu pasirenkamas šis būdas informacijos pateikimo būdas, taip pat pateikiama 1 punkte nurodyta informacija, kuri nebuvo įtraukta į etiketę.









III PRIEDAS

Techniniai dokumentai

1. 3 straipsnio c dalyje minimus techninius dokumentus sudaro:

a) tiekėjo pavadinimas ir adresas;

b) bendras indaplovės modelio aprašymas, kurio pakaktų vienareikšmiškai ir lengvai jį identifikuoti;

c) jei taikoma, nuorodos į taikytus darniuosius standartus;

d) jei taikoma, kiti taikyti techniniai standartai ir specifikacijos;

e) tiekėją įpareigoti įgalioto asmens tapatybė ir jo parašas;

f) šių matavimų techniniai parametrai:

i) suvartojamos energijos kiekis;

ii) suvartojamo vandens kiekis;

iii) programos trukmė;

iv) džiovinimo efektyvumas;

v) vartojamoji galia veikiant išjungties režimu;

vi) ►C1 vartojamoji galia veikiant baigtos programos režimu; ◄

vii) ►C1 baigtos programos režimo trukmė; ◄

viii) skleidžiamo akustinio triukšmo lygis;

g) pagal VII priedą atliktų skaičiavimų rezultatai.

2. Jeigu į techninių dokumentų rinkinį įtraukta tam tikro buitinės indaplovės modelio informacija buvo nustatyta atlikus skaičiavimą, kurį atliekant buvo remiamasi projekto duomenimis, arba ji buvo nustatyta ekstrapoliuojant lygiavertės buitinės indaplovės duomenis ar buvo taikomi abu metodai, tai dokumentuose pateikiami išsamūs šio skaičiavimo ar ekstrapoliavimo arba abiejų metodų ir bandymų, kuriuos siekdami patikrinti skaičiavimų tikslumą atliko tiekėjai, duomenys. Kartu su informacija taip pat pateikiamas visų kitų lygiaverčių buitinių indaplovių modelių, apie kuriuos informacija buvo nustatyta minėtu būdu, sąrašas.









IV PRIEDAS

Informacija, pateikiama, kai galutinis naudotojas negali apžiūrėti siūlomo gaminio

1. 4 straipsnio b dalyje nurodyta informacija pateikiama šia eilės tvarka:

a) energijos vartojimo efektyvumo klasė, kaip apibrėžta VI priedo 1 punkte;

b) standartinio plovimo ciklo vardinis pajėgumas, nurodytas valgomųjų reikmenų komplektų skaičiumi;

c) per metus suvartojamos energijos kiekis (AEC ) (kWh per metus), apskaičiuotas pagal VII priedo 1 punkto b papunktį ir suapvalintas iki artimiausio sveikojo skaičiaus;

d) per metus suvartojamo vandens kiekis (AW C) (litrais per metus), apskaičiuotas pagal VII priedo 3 punktą ir suapvalintas iki artimiausio sveikojo skaičiaus;

e) džiovinimo efektyvumo klasė pagal VI priedo 2 punktą;

f) dB(A) re1 pW išreikštas skleidžiamas akustinis triukšmas, suapvalintas iki artimiausio sveikojo skaičiaus;

g) jeigu modelis skirtas įmontuoti, nuoroda apie tai.

2. Jeigu pateikiama taip pat kita į vardinių parametrų lentelę įtraukta informacija, jos forma ir pateikimo eilės tvarka turi atitikti nurodytąją II priede.

3. Šrifto dydis ir šriftas, kuriuo spausdinama ar pateikiama visa šiame priede nurodyta informacija, turi būti toks, kad informaciją būtų lengva perskaityti.

▼M2









V PRIEDAS

Rinkos priežiūros institucijų atliekama gaminio atitikties patikra

Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; tiekėjas nesinaudoja jomis kaip leidžiamomis nuokrypomis, nustatydamas techniniuose dokumentuose pateikiamas reikšmes. Etiketėje arba gaminio vardinių parametrų lentelėje nurodytos vertės ir klasės negali būti tiekėjui palankesnės nei techniniuose dokumentuose nurodytos vertės.

Tikrindamos gaminio modelio atitiktį šiame deleguotajame reglamente nustatytiems ir šiame priede nurodytiems reikalavimams, valstybių narių institucijos taiko šią procedūrą:

1) Valstybių narių institucijos patikrina vieną modelio vienetą.

2) Laikoma, kad modelis atitinka taikomus reikalavimus, jei:

a) pagal Direktyvos 2010/30/ES 5 straipsnio b dalį techniniuose dokumentuose nurodytos vertės (deklaruotos vertės) ir, jei taikytina, vertės, naudotos toms vertėms apskaičiuoti, nėra tiekėjui palankesnės už atitinkamas vertes, nurodytas bandymų ataskaitose pagal minėto straipsnio iii punktą, ir

b) etiketėje ir gaminio vardinių parametrų lentelėje nurodytos vertės nėra tiekėjui palankesnės už deklaruotas vertes, o nurodyta energijos vartojimo efektyvumo klasė nėra tiekėjui palankesnė už klasę, nustatytą remiantis deklaruotomis vertėmis, ir

c) vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 1 lentelėje nurodytas atitinkamas leidžiamąsias patikros nuokrypas.

3) Jei 2 punkto a arba b papunktyje nurodyti rezultatai nepasiekiami, laikoma, kad tas modelis ir visi modeliai, kurie tiekėjo techniniuose dokumentuose yra išvardyti kaip lygiaverčiai buitinės indaplovės modeliai, neatitinka šio deleguotojo reglamento reikalavimų.

4) Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų modelių, kurie tiekėjo techniniuose dokumentuose išvardyti kaip lygiaverčiai modeliai.

5) Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka 1 lentelėje nurodytas atitinkamas leidžiamąsias nuokrypas.

6) Jei 5 punkte nurodytas rezultatas nepasiekiamas, laikoma, kad tas modelis ir visi modeliai, kurie tiekėjo techniniuose dokumentuose yra išvardyti kaip lygiaverčiai buitinės indaplovės modeliai, neatitinka šio deleguotojo reglamento reikalavimų.

7) Pagal 3 ir 6 punktus priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.

Valstybių narių institucijos taiko matavimo procedūras, pagrįstas visuotinai pripažintais, pažangiausiais, patikimais, tiksliais ir pakartojamais matavimo metodais, įskaitant metodus, nustatytus dokumentuose, kurių nuorodų numeriai tuo tikslu paskelbti Europos Sąjungos oficialiajame leidinyje. Valstybių narių institucijos taiko VII priede nustatytus matavimo ir skaičiavimo metodus.

Tikrindamos atitiktį šiame priede nurodytiems reikalavimams, valstybių narių institucijos taiko tik 1 lentelėje nustatytas leidžiamąsias patikros nuokrypas ir tik 1–7 punktuose aprašytą procedūrą. Netaikomos jokios kitos leidžiamosios nuokrypos, pavyzdžiui, leidžiamosios nuokrypos, nustatytos darniuosiuose standartuose ar bet kokio kito matavimo metodo apraše.







1 lentelė Leidžiamosios patikros nuokrypos Parametrai Leidžiamosios patikros nuokrypos Per metus suvartojamos energijos kiekis (AEC ) Nustatyta vertė neviršija deklaruotos vertės AEC daugiau kaip 10 %. Suvartojamo vandens kiekis (Wt ) Nustatyta vertė neviršija deklaruotos vertės Wt daugiau kaip 10 %. Džiovinimo efektyvumo indeksas (ID ) Nustatyta vertė nėra daugiau kaip 19 % mažesnė už deklaruotą vertę I D . Suvartojamos energijos kiekis (Et ) Nustatyta vertė neviršija deklaruotos vertės Et daugiau kaip 10 %. Jei turi būti atrinkti trys papildomi vienetai, bandant šiuos tris vienetus nustatytų verčių aritmetinis vidurkis neviršija deklaruotos vertės Et daugiau kaip 6 %. Programos trukmė (Tt ) Nustatyta vertė neviršija deklaruotų verčių Tt daugiau kaip 10 %. Išjungties režimo ir baigtos programos režimo vartojamoji galia (Po ir Pl ) Nustatytos didesnės kaip 1,00 W vartojamosios galios vertės Po ir Pl neviršija deklaruotų verčių Po ir Pl daugiau kaip 10 %. Nustatytos ne didesnės kaip 1,00 W vartojamosios galios vertės Po ir Pl neviršija deklaruotų verčių Po ir Pl daugiau kaip 0,10 W. Baigtos programos režimo trukmė (Tl ) Nustatyta vertė neviršija deklaruotos vertės Tl daugiau kaip 10 %. Skleidžiamo akustinio triukšmo lygis Nustatyta vertė atitinka deklaruotą vertę.

▼B









VI PRIEDAS

Energijos vartojimo efektyvumo klasės ir džiovinimo efektyvumo klasės

1. ENERGIJOS VARTOJIMO EFEKTYVUMO KLASĖS

Buitinės indaplovės energijos vartojimo efektyvumo klasė nustatoma pagal jos energijos vartojimo efektyvumo indeksą (toliau – EEI), kaip nurodyta 1 lentelėje.

Buitinės indaplovės energijos vartojimo efektyvumo indeksas (EEI) apskaičiuojamas pagal VII priedo 1 punktą.







1 lentelė Energijos vartojimo efektyvumo klasės Energijos vartojimo efektyvumo klasė Energijos vartojimo efektyvumo indeksas ►C1 A+++ (aukščiausia) ◄ EEI < 50 A++ 50 ≤ EEI < 56 A+ 56 ≤ EEI < 63 A 63 ≤ EEI < 71 B 71 ≤ EEI < 80 C 80 ≤ EEI < 90 ►C1 D (žemiausia) ◄ EEI ≥ 90

2. DŽIOVINIMO EFEKTYVUMO KLASĖS

Buitinės indaplovės džiovinimo efektyvumo klasė nustatoma pagal jos džiovinimo efektyvumo indeksą (ID ), kaip nurodyta 2 lentelėje.

Džiovinimo efektyvumo indeksas (ID ) apskaičiuojamas pagal VII priedo 2 punktą.







2 lentelė Džiovinimo efektyvumo klasės Džiovinimo efektyvumo klasė Džiovinimo efektyvumo indeksas ►C1 A (aukščiausia) ◄ ID > 1,08 B 1,08 ≥ ID > 0,86 C 0,86 ≥ ID > 0,69 D 0,69 ≥ ID > 0,55 E 0,55 ≥ ID > 0,44 F 0,44 ≥ ID > 0,33 ►C1 G (žemiausia) ◄ 0,33 ≥ ID









VII PRIEDAS

Energijos vartojimo efektyvumo indekso, džiovinimo efektyvumo indekso ir vandens suvartojimo apskaičiavimo metodas

1. ENERGIJOS VARTOJIMO EFEKTYVUMO INDEKSO APSKAIČIAVIMAS

Skaičiuojant tam tikro modelio buitinės indaplovės energijos vartojimo efektyvumo indeksą (EEI), buitinės indaplovės per metus suvartojamos energijos kiekis lyginamas su standartiniu jos per metus suvartojamos energijos kiekiu.

a) Energijos vartojimo efektyvumo indeksas (EEI) apskaičiuojamas ir suapvalinamas dešimtųjų tikslumu:

čia:

AEC = buitinės indaplovės per metus suvartojamos energijos kiekis;

SAEC = standartinis buitinės indaplovės per metus suvartojamos energijos kiekis.

b) Metinis suvartojamos energijos kiekis (AEc ) apskaičiuojamas kWh per metus ir suapvalinamas šimtųjų tikslumu:

i)



čia:

Et = per standartinį ciklą suvartojamos energijos kiekis (kWh), suapvalintas tūkstantųjų tikslumu;

▼C1

P l = standartinio plovimo ciklo baigtos programos režimo vartojamoji galia (W), suapvalinta šimtųjų tikslumu;

▼B

Po = standartinio plovimo ciklo išjungties režimo vartojamoji galia (W), suapvalinta šimtųjų tikslumu;

Tt = standartinio plovimo ciklo programos trukmė (minutėmis), suapvalinta iki artimiausios minutės;

280 = bendras standartinio plovimo ciklų skaičius per metus.

ii) ►C1 Jeigu buitinėje indaplovėje yra galios reguliavimo sistema, pagal kurią pasibaigus programai buitinė indaplovė savaime ima veikti išjungties režimu, AE C apskaičiuojamas pagal šią formulę (atsižvelgiant į baigtos programos režimo efektyviąją trukmę): ◄

čia:

▼C1

T l = išmatuota standartinio plovimo ciklo baigtos programos režimo trukmė (minutėmis), suapvalinta iki artimiausios minutės;

▼B

280 = bendras standartinio plovimo ciklų skaičius per metus.

c) Standartinis metinis suvartojamos energijos kiekis (SAEC ) apskaičiuojamas kWh per metus ir suapvalinamas šimtųjų tikslumu:

i) buitinių indaplovių, kurių vardinis pajėgumas ps ≥ 10 ir plotis > 50 cm:

SAEC = 7,0 × ps + 378

ii) buitinių indaplovių, kurių vardinis pajėgumas ps ≤ 9, ir buitinių indaplovių, kurių vardinis pajėgumas 9 < ps ≤ 11 ir plotis > 50 cm:

SAEC = 25,2 × ps + 126

čia:

ps = valgomųjų reikmenų komplektų skaičius.

2. DŽIOVINIMO EFEKTYVUMO INDEKSO APSKAIČIAVIMAS

Apskaičiuojant tam tikro modelio buitinės indaplovės džiovinimo efektyvumo indeksą (ID ) buitinės indaplovės džiovinimo efektyvumas lyginamas su standartinės buitinės indaplovės džiovinimo efektyvumu, jeigu standartinės buitinės indaplovės charakteristikos atitinka nustatytąsias naudojant visuotinai pripažintus pažangiausius matavimo metodus, įskaitant metodus, nurodytus dokumentuose, kurių nuorodų numeriai tuo tikslu skelbiami Europos Sąjungos oficialiajame leidinyje.

a) Džiovinimo efektyvumo indeksas (ID ) apskaičiuojamas kaip nurodyta toliau ir suapvalinamas šimtųjų tikslumu:

ID = exp(lnID )

čia:

DT,i = bandomosios buitinės indaplovės džiovinimo efektyvumas (naudojamas vienas bandymo ciklas (i));

DR,i = standartinės buitinės indaplovės džiovinimo efektyvumas (naudojamas vienas bandymo ciklas (i));

n = bandymo ciklų skaičius, n ≥ 5.

b) Džiovinimo efektyvumas (D) – vidutinis kiekvieno į buitinę indaplovę įdėto reikmens drėgnumo rodiklis užbaigus standartinį plovimo ciklą. Drėgnumo rodiklis apskaičiuojamas pagal 1 lentelę:







1 lentelė Vandens žymių (WT ) arba vandens ruoželių (WS ) skaičius Bendras drėgnas plotas (Aw) (mm2) Drėgnumo rodiklis WT = 0 ir WS = 0 Netaikoma 2 (didžiausias efektyvumas) 1 < WT ≤ 2 arba WS = 1 Aw < 50 1 2 < WT arba WS = 2 arba WS = 1 ir WT = 1 Aw > 50 0 (mažiausias efektyvumas)

3. PER METUS SUVARTOJAMO VANDENS KIEKIO APSKAIČIAVIMAS

Buitinės indaplovės per metus suvartojamas vandens kiekis (AWC ) apskaičiuojamas litrais ir suapvalinamas iki artimiausio sveikojo skaičiaus, kaip nurodyta toliau:

AWC = Wt × 280

čia:

Wt = per standartinį plovimo ciklą suvartojamo vandens kiekis litrais, suapvalintas tūkstantųjų tikslumu.

▼M1









VIII PRIEDAS

Internetinėse pardavimo, nuomos arba išperkamosios nuomos vietose pateikiama informacija

1. Šio priedo 2–5 punktuose vartojamų terminų apibrėžtys:

a) rodinio mechanizmas – bet kuris ekranas, įskaitant jutiklinius ekranus arba kitas vizualizavimo technologijas, kuriomis interneto turinys rodomas naudotojams;

b) įdėtinis rodinys – vaizdinė sąsaja, kurioje paveikslėlis arba duomenų rinkinys pasiekiami spragtelėjus pele, užvedus pelės žymeklį arba jutikliniame ekrane išskleidus kitą paveikslėlį arba duomenų rinkinį;

c) jutiklinis ekranas – į prisilietimą reaguojantis liečiamasis ekranas, pavyzdžiui, planšečių, nešiojamųjų kompiuterių be klaviatūros arba išmaniųjų telefonų liečiamasis ekranas;

d) alternatyvusis tekstas – vietoj paveikslėlio rodomas tekstas, negrafine forma perteikiantis grafinę informaciją, kai rodinio įtaisas negali įkelti paveikslėlio arba kai naudojamos pagalbinės balso sintezės priemonės.

2. Rodinio mechanizme prie gaminio kainos rodoma tiekėjų pateikta, 3 straipsnio f punkto reikalavimus atitinkanti reikiama etiketė. Etiketė yra tokio dydžio, kad būtų aiškiai matoma ir įskaitoma, ir yra proporcinga I priedo 2 punkte nustatytam dydžiui. Etiketė gali būti rodoma naudojant įdėtinį rodinį, tuomet paveikslėlis, per kurį pasiekiama etiketė, atitinka šio priedo 3 punkte nustatytas specifikacijas. Jei naudojamas įdėtinis rodinys, etiketė pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus paveikslėlį.

3. Įdėtinio rodinio paveikslėlio, per kurį pasiekiama etiketė, reikalavimai:

a) yra etiketėje pavaizduoto gaminio energijos vartojimo efektyvumo klasę atitinkančios spalvos rodyklė;

b) kainos šrifto dydžiui lygiaverčiu baltos spalvos šriftu rodyklėje pažymėta gaminio energijos vartojimo efektyvumo klasė ir

c) paveikslėlis yra vienos iš šių dviejų formų:

4. Jei naudojamas įdėtinis rodinys, etiketės rodymo seka yra ši:

a) rodinio mechanizme prie gaminio kainos rodomas šio priedo 3 punkte nurodytas paveikslėlis;

b) paveikslėlis yra susietas su etikete;

c) etiketė pasirodo spragtelėjus pele, užvedus pelės žymeklį arba jutikliniame ekrane išskleidus paveikslėlį;

d) etiketė rodoma iškylančiajame lange, naujoje naršyklės kortelėje, naujame naršyklės puslapyje arba įdėtiniame ekrano rodinyje;

e) jutikliniuose ekranuose etiketė padidinama pagal įrenginio sutartines jutiklinio didinimo taisykles;

f) etiketės rodymas nutraukiamas uždarymo mygtuku arba kitu standartiniu uždarymo mechanizmu;

g) jei etiketės parodyti neįmanoma, rodomas alternatyvusis paveikslėlio tekstas – gaminio energijos vartojimo efektyvumo klasė kainos šrifto dydžiui lygiaverčiu šriftu.

5. Rodinio mechanizme prie gaminio kainos rodoma tiekėjų pateikta, 3 straipsnio g punkto reikalavimus atitinkanti reikiama gaminio vardinių parametrų lentelė. Ji yra tokio dydžio, kad būtų aiškiai matoma ir įskaitoma. Gaminio vardinių parametrų lentelei parodyti gali būti naudojamas įdėtinis rodinys, tuomet nuoroda, kuria pasiekiama gaminio vardinių parametrų lentelė, aiškiai ir įskaitomai pažymima įrašu „Gaminio vardinių parametrų lentelė“. Jei naudojamas įdėtinis rodinys, gaminio vardinių parametrų lentelė pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus nuorodą.